Vladas Drebickas

Vladas Drebickas (1920 m. lapkričio 4 d. Kaune – 2013 m. gruodžio 7 d. Vilniuje) – Lietuvos fiziologas, biologas, habilituotas biomedicinos mokslų daktaras.

Biografija 
1954 m. baigė Lietuvos veterinarijos akademiją. 1954–1961 m. Šiaulių agrozootechnikumo, nuo 1956 m. ir Šiaulių pedagoginio instituto dėstytojas. Nuo 1961 m. Vilniaus pedagoginio instituto (VPI, nuo 1993 m. VPU) dėstytojas, nuo 1979 m. profesorius. 1966 m. VPI Probleminės augimo stimuliatorių laboratorijos įsteigimo iniciatorius ir iki 1984 m. vadovas. 1973 m. biologijos mokslų daktaras.

Išradimo „Būdas pagal plauko sudėtį nustatyti mikroelementų apykaitos lygį organizme“ autorius.

Bibliografija 
 Medžiagų apykaita. – Vilnius: VPU leidykla, 1994. – 32 p.
 Vidaus sekrecijos liaukų fiziologija / V. Drebickas, D. Radzevičienė. – Vilnius, 2000. – 101 p. – ISBN 9986-9293-7-7
 Virškinimo fiziologijos pagrindai. – Vilnius: VPU, 2002. – 97 p. – ISBN 9986-869-93-5

Šaltiniai 

Lietuvos biologai
Lietuvos išradėjai